Vitajte u mňa!
Ďakujem vám za komentáre v predchádzajúcom príspevku!
V škole sme mali tvorivé dielne. Ja som chcela naučiť dievčatá vyšívať. Pripravila som 20 ihiel, panamu, bavlnky, nožničky. Vybrala som to najjednoduchšie, čo môže byť - jednofarebné srdiečko. Plán bol vyšiť dve srdiečka, dva rámiky okolo nich, zošiť, naplniť dutým vláknom a využiť to na kľúčenku, akú mám ja:
Na vyšívanie sa mi podarilo získať len 5 dievčat. Dve z nich sa vzdali po vysvetlení postupu a rozkreslení srdiečka na tabuľu. V priebehu práce sa pokúsila o krížiky ďalšia s tým, že už vyšívala. To ma potešilo, lebo povedala, že nepotrebuje nič ukázať. Po polhodine som k nej prišla a zhrozila som sa. Na krížiky sa to ani nepodobalo. Skončila.
Potom sa pokúsil o vyšívanie dokonca jeden chlapec. Ale len pokúsil :-(
Za tri hodiny práce vyšili dievčatá jedno srdiečko a začali okolo neho robiť rámik. Ale snažili sa. Dohodli sme sa, že to niekedy dokončíme. Odfotiť zatiaľ nedovolili :-)
V iných triedach sa tiež pracovalo, ale tento rok som nestihla fotiť. Pár foto mám od kolegyne:
A tu je príprava niečoho na zahryznutie a vypitie:
|varenie punču (jasné, že nealko)|
|jednohubky so zelerovou pomazánkou,|
banán medzi piškótkami namáčaný v čokoláde
Doma som dokončila:
S Jurkom sme dnes robili bryndzové pirohy. Išli do mrazničky a na Štedrý večer budú jedným zo slávnostných chodov:
|spravili sme ich 78|
Môj dnešný čaj:
Ďakujem vám, že ste sa zastavili u mňa a venovali mi chvíľu zo svojho vzácneho času!
Nech sa vám darí!
Daniela